text: Opdateret: 44-årig fundet i god behold
  13 december 2016 kl. 09.16
  Sydøstjyllands Politi efterlyser den 44-årige Bo Poulsen fra Stouby.
  Opdateret: 14.23: Bo Poulsen er nu fundet i god behold, oplyser politiet på Twitter.
  Bo Poulsen forlod sit hjem i går, mandag, klokken 13.45.
  - Vi forsøger selvfølgelig at spore hans færden. Vi går ikke ud fra, at han er langt fra hjemmet, for han har ikke taget sin bil med, siger vagtchef Jørn Lindhardt fra Sydøstjyllands Politi til TV SYD.
  Han er 177 cm høj, kraftig af bygning og skaldet, oplyser Sydøstjyllands Politi. Den 44-årige mand bærer sorte briller. Han er iført en grøn Fjällräven-jakke med pels, en blå hættetrøje og jeans.
  - Vi går ud fra, at han er selvmordstruet. Vi har dog opsnappet, at han har sendt en SMS først på natten, så vi håber bare på at finde ham hurtigst muligt, siger Jørn Lindhardt.
  Har du oplysninger i sagen, kan du henvende dig til politiet på telefon 114.
  LIVSLINIEN
  De fleste mennesker har perioder, hvor livet eller en situation opleves som så svær, at de ikke kan magte den alene. Har du tanker om selvmord, kan du kontakte Livsliniens telefonrådgivning, 70 201 201 alle årets dage fra kl. 11-04.Se mere på www.livslinien.dk.
  
  